Calcium sensing receptor and male fertility
Independent Research Fund Denmark
RIGSHOSPITALET
Den ekstracellulære calcium sensor (CaSR) spiller en afgørende rolle for konstant at opretholde en stabil calciumkoncentration i blodet. Arvelige og erhvervede mutationer i CaSR-genet har tydeliggjort, at CaSR ikke kan fuldt kompenseres af andre proteiner. funktionen af CaSR er ikke kendt udenfor glandula parathyroidea og nyren og Sædceller er særegne mht. signalering, da de ikke kan danne proteiner og derfor afhængige af andre signalsystemer specielt intracellulært calcium . Sædceller er særligt følsomme for ændringer i koncentrationen af ekstracellulær calcium eller pH, og det er vist, at den ekstracellulære calciumkoncentration i testikel-, epididymal- og sæd-væsken ændrer sig fra 20% til 300% af normale serum calciumniveauer. Vi har påvist CaSR i sædcellen, og vores studier har vist, at CaSR her registrerer ændringer i calcium og titrerer effekten på sædcellesignalering. CaSR synes at være uundværlig for normal calciumfølsomhed i sædcellerne, da vi kan vise, at sædceller fra en mand med inaktiverende mutation i CaSR-genet havde kraftig reduceret følsomhed for ekstracellulær calcium. Vores mål med dette projekt er at klarlægge CaSR signaleringsvej, biologiske funktion og betydning for spermatogenese og fertilisering. Tilgangen er translationel og omfatter arbejde med humane sædceller og vævsvæskemålinger fra reproduktive organer hos mænd som kombineres med analyser af mus hvor vi genetisk har fjernet CaSR specifikt fra deres sædceller.
Research Projects (Max 10 MDKK) / DFF-Forskningsprojekt1 / grant